CELEX: 62012CN0578
Language: mt
Date: 2012-12-06 00:00:00
Title: Kawża C-578/12 P: Appell ippreżentat fis- 6 ta’ Diċembru 2012 minn El Corte Inglés, SA mis-sentenza tal-Qorti Ġenerali (Is-Sitt Awla) mogħtija fis- 27 ta’ Settembru 2012 fil-Kawża T-39/10, El Corte Inglés, SA vs L-Uffiċċju għall-Armonizzazzjoni fis-Suq Intern (Trade marks u Disinni)

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/16
            
         Appell ippreżentat fis-6 ta’ Diċembru 2012 minn El Corte Inglés, SA mis-sentenza tal-Qorti Ġenerali (Is-Sitt Awla) mogħtija fis-27 ta’ Settembru 2012 fil-Kawża T-39/10, El Corte Inglés, SA vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-578/12 P)
   2013/C 46/30
   Lingwa tal-kawża: l-Ingliż
   
      Partijiet
   
   
      Appellanti: El Corte Inglés, SA (rappreżentanti: E. Seijo Veiguela, avukata, J.L. Rivas Zurdo, avukat)
   
      Partijiet oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni), Emilio Pucci International BV
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla d-deċiżjoni tal-Qorti Ġenerali tas-27 ta’ Settembru 2012 fil-Kawża T-39/10 kollha kemm hi.
            
         
               —
            
            
               tordna li l-UASI għandu jbati l-ispejjeż sostnuti minn El Corte Inglés, SA.
            
         
               —
            
            
               tordna li Emilio Pucci International BV għandha tbati l-ispejjeż sostnuti minn El Corte Inglés, SA.
            
         
      Aggravji u argumenti prinċipali
   
   L-appellanti ssostni li teżisti probabbiltà ta’ konfużjoni [Artikolu 8(1)(b) tar-Regolament dwar it-trade mark Komunitarja (1)] bejn it-trade marks preċedenti “EMIDIO TUCCI” u “E. TUCCI” u l-applikazzjoni għal trade mark Komunitarja kkontestata “PUCCI”, għal prodotti fil-klassijiet 3, 9, 14, 18, 25 u 28, billi pprovat użu ġenwin tat-trade marks Spanjoli kollha tagħha u hemm trade mark waħda (applikazzjoni għal trade mark Komunitarja Nru 3679528) li ma hijiex suġġetta għal dan l-obbligu, filwaqt li hemm xebh li joħloq konfużjoni bejn is-sinjali inkwistjoni. Barra minn hekk, il-kundizzjonijiet għall-applikazzjoni tal-Artikolu 8(5) tar-Regolament dwar it-trade mark Komunitarja 2009 ġew ukoll issodisfati f’din il-kawża, peress li r-reġistrazzjonijiet għal trade mark Komunitarja preċedenti jgawdu minn reputazzjoni fi Spanja fir-rigward ta’ prodotti marbuta mal-moda u l-użu ta’ sinjal li jixxiebah minn terzi jkun ta’ ħsara għal, u jikseb vantaġġ indebitu minn, tali reputazzjoni.
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)